આ એપ શું છે એ સમજવા માટે એક સાદું ઉદાહરણ લઈએ. અગાઉ લગ્નપ્રસંગે એક ફોટોગ્રાફર રોકવામાં આવતો, એ જેટલા ફોટોગ્રાફનું આલબમ બનાવે તેનાથી સૌએ સંતોષ માનવો પડતો. હવે દરેક પ્રસંગે સૌ કોઈ ફોટોગ્રાફર હોય છે. છતાં એવું પણ બને કે આપણે બધાના ફોટોગ્રાફ્સ લઈએ, પણ બીજાએ લીધેલા આપણા ફોટોગ્રાફ્સ આપણને ખુદને જોવા જ ન મળે! એના ઉપાય તરીકે હવે સૌ કોઈ ફોટોગ્રાફ્સ લીધા પછી વોટ્સએપ કે ફેસબુક પર શેર કરવા લાગ્યા છે. બધા લોકોએ એક પ્રસંગના લીધેલા ફોટોગ્રાફ્સને એકઠા કરવા માટે ઘણા લોકો ખાસ એ હેતુ માટે વોટ્સએપનું અલગ ગ્રૂપ પણ બનાવી લે છે.